Diskografia Britney Spears

Diskografia Britney Spears obsahuje 9 štúdiových, 6 kompilačných a 2 EP albumy. Ďalej vydala 42 singlov a k rovnakému počtu natočila aj videoklip.

V roku 1997 nakrátko vstúpila do ženskej popovej skupiny Innosense, no už rok na to odštartovala svoju sólovú kariéru so singlom ...Baby One More Time, ktorý sa stal okamžite medzinárodne veľmi úspešným. Začiatkom roku 1999 vydala svoj prvý album s rovnakým názvom ...Baby One More Time, ktorého predajnosť sa vyšplhala na 30 miliónov predaných kópií a hity z neho obsadzovali pravidelne prvé miesta hitparád po celom svete. Album sa niesol v príjemnej dance-popovej atmosfére a taktiež obsahoval balady o láske a obsahoval single ako Sometimes, Born To Make You Happy a From The Bottom Of My Broken Heart.

Ďalej, v roku 2000 nasledoval album Oops!... I Did It Again, ktorý sa stal najrýchlejšie predávajúcim ženským albumom. Album bolo veľmi úspešné a predalo sa ho viac ako 24 miliónov kópií. Nasledovali ho single ako Oops!... I Did It Again, Stronger, Lucky a balada Don't Let Me Be The Last To Know.

V roku 2001 Britney vydala svoj tretí štúdiový album a nazvala ho Britney. Predajnosť oproti predošlým albumom rapídne klesla a to na 15 miliónov kusov. Prvým singlom sa stala skladba I'm A Slave 4 U. Ďalšími singlami sa stali aj Boys, I'm Not A Girl, Not Yet A Woman, I Love Rock 'n' Roll alebo Anticipating.

V novembri 2003 vydala Britney svoj štvrtý štúdiový album nazvaný In The Zone. Britney si celý album (13 piesní) napísala prvýkrát sama. Doska sa opäť dostala na prvé miesto amerického albumového rebríčka. V prvom týždni In The Zone sa predalo celkovo 609 000 kópií. V Spojených štátoch sa predalo týchto albumov viac než 3 milióny kusov. Prvým singlom sa stal duet so speváčkou Madonnou, ktorý debutoval v USA na 35. mieste. Po dlhej dobe mala Britney i single v Top 10 amerického hudobného rebríčka a to s piesňou Toxic, za ktorý Britney dostala i svoju prvú cenu Grammy. Album In The Zone sa po celom svete predal viac než 10 miliónov kusov. Ďalšie single boli Everytime a Outrageous.

Prvú hitovú kolekciu s názvom Greatest Hits: My Prerogative vydala koncom roku 2004. Album debutoval na štvrtom mieste amerického albumového rebríčka. V prvom týždni sa albumov v USA predalo viac než 255 000 kusov. Na Britneyinej výberovke sa objavili i tri nové single s názvami My Prerogative alebo Do Somethin'. Albumov sa nakoniec predalo okolo 8 miliónov kusov na celom svete.

Ďalší album pod názvom Blackout vyšiel 30. októbra. Album Blackout sa u kritikov stretol s nečakane vysokým úspechom. Britney však album nepropagovala a tým ho pochovala. V decembri 2007 však vydala do sveta nečakane podarený videoklip "Piece Of Me", ktorý sa dostával na predné priečky hitparád.

Svoje šieste štúdiové album vydala v decembri 2008 a dostalo názov Circus. Doska sa hneď po vydaní vyšplhala na 1. miesto v americkom hudobnom rebríčku a stala sa tak najmladšou umelkyňou, ktorá debutovala s piatimi doskami na 1. mieste, čím si vyslúžila aj zápis do Guinessovej knihy rekordov. Prvý vydaný singel s názvom "Womanizer" sa stal obrovským celosvetovým hitom a vyšplhal sa na prvé miesto rebríčka Billboard Hot 100 ako jej vôbec prvý singel od ...Baby One More Time. Ďalši single boli Circus, If U Seek Amy a Radar.

V novembri 2009 vydala svoje druhé album s najväčšími hitmi s názvom The Singles Collection. Album okrem vydaných skladieb obsahovalo singel "3".

V roku 2011 vydala svoj už siedmy album Femme Fatale, ktorý sa dostal na 1. miesto v USA s hitmi Hold It Against Me, Till the World Ends, I Wanna Go a Criminal. Albumu sa predalo cez 2 milióny kusov.

Na konci roka 2013 vydala svoj zatiaľ posledný album Britney Jean, ktorý sa umiestnil na 4. mieste v USA, teda najhoršie umiestnenie počas jej kariéry. Vydala z neho len 2 single a to Work Bitch a Perfume. Predajnosť albumu sa blíži k miliónu.

V roku 2015 vydala singel Pretty Girls s Iggy Azalea, ktorý zaznamenal komerčný neúspech.

V júli 2016 vydala pilotný singel "Make Me"  z nadchádzajúceho albumu. Kritici pieseň označujú za najlepšiu za posledných 10 rokov.

Britney sa na Slovensku podarilo 3-krát dostať na vrchol rebríčka. V TOP 10 sa ocitla 5-krát.

Albumy

Štúdiové albumy

Kompilácie

Remixové albumy

EP

Box sety

Single 
Tabuľka obsahuje aj pozície singlov v Slovenskej a Českej hitparáde.

Zdroj 

Britney Spears
Spears, Britney